Public procurement notice: Contract Award Notice
Published: 2016-12-23
Buyer: Aabenraa Kommune, Kommunale Ejendomme, Drift og Anlæg, Kultur, Miljø og Erhverv
Country: DK
Region: Sydjylland
Contract type: Services
Procedure: Restricted procedure
CPV classification: 71530000: Construction consultancy services
Award criteria: Lowest price

Technical requirements: Fjordskolen er Aabenraa Kommunes skole for børn i folkeskolealderen med behov for vidtgående specialundervisning, og er karakteriseret ved at der er flere afdelinger med hver deres specialer, og børn med forskellige og særlige behov. På hele Fjordskolen er der omkring 200 ansatte fordelt på forskellige faggrupper, både lærere, pædagoger, pædagogmedhjælpere, terapeuter, kontoransatte, m.fl. Skolen rummer ca. 250 elever, og er opdelt i 4 skoleafdelinger med hvert sit »speciale«, samt to afdelinger til Fjordskolens Fritidsordning (FFO).
Aabenraa Kommune har besluttet at samle skolens nuværende 3 lokationer til en samlet Fjordskole, på Åbjerg 8b i Kruså. Skolens 4 afdelinger skal indrettes i de eksisterende bygninger, der tidligere var Kruså Skole og i nye tilbygninger.
Det samlede forventede bruttoareal til Fjordskolen på Åbjerg 8B er på i alt ca. 7 450 m², fordelt på ca. 700 m² tilbygning, og ca. 6 750 m² eksisterende bygningsarealer, der ombygges og indrettes til Fjordskolens afdelinger.
Ved gennemførelse af totalrådgivningskonkurrence ønsker Aabenraa Kommune at finde en totalrådgiver, som kan forestå udarbejdelse og gennemførelse af et projekt til en samlet Fjordskole. Totalrådgiveren skal forestå brugerproces og brugerinddragelse, i forbindelse med design, disponering og indretning af lokaler og funktioner i eksisterende bygninger, tilbygning og udearealer.
Deltagere i udbuddet begrænses til 5 totalrådgiverteams, som udvælges igennem nærværende annoncering om prækvalifikation. Ansøgere i prækvalifikationen skal udfylde det elektroniske fælles europæiskeudbudsdokument (ESPD), og hvis ansøger baserer deres økonomiske og/eller tekniske kapacitet på underrådgivere skal der afleveres en særskilt ESPD for hver underrådgiver.
Det forventes at et totalrådgiverteam indeholder arkitektfaglige (bygning og landskab) samt ingeniørfaglige kompetencer.
Totalrådgivning for projektering og opførelse af et terapibad, i forbindelse med projektet på Åbjerg 8b.
Ansøgere vil blive udelukket fra deltagelse i denne udbudsprocedure, såfremt de er omfattet af en eller flere af de i udbudslovens §§ 135-136 nævnte obligatoriske udelukkelsesgrunde. Ansøgere og eventuelle underrådgivere laver en erklæring vedr. udelukkelsesgrunde ved udfyldelse ESPD del III.
— ESPD i form af en XML-fil fra ansøger og særskilte filer fra eventuelle underrådgivere, pdf-fil af den elektroniske ESPD må gerne vedlægges (XML-fil har forrang ved uoverensstemmelser mellem XML-fil og pdf-fil).
Ordregiver har oprettet en ESPD XML-fil som ansøger skal downloade fra iBinder og gemme på ansøgers egen computer. Ansøger skal derefter åbne XML-filen gennem hjemmesiden https://ec.europa.eu/growth/tools-databases/espd/filter Fra denne hjemmeside kan ESPD'en udfyldes og til sidst gemmes som en XML-fil på egencomputer. Denne XML-fil og gerne en udgave i pdf skal afleveres på iBinder.